钦定古今图书集成/明伦汇编/氏族典/第545卷 > 《廖用贤尚友录》 > 狄棐
## 钦定古今图书集成/明伦汇编/氏族典/第545卷 > 《廖用贤尚友录》 > 狄棐

按《宋史狄棐传》，“棐字辅之，潭州长沙人。举进士甲科，
以大理评事知分宜县，历开封府司录，知壁州，道长
安，为寇准所厚。准复入相，乃荐通判益州，擢开封府
判官，历京西益州路转运，江淮制置发运使，累迁太
常少卿，知广州，加直昭文馆。代还，不以南海物自随，
人称其廉。拜右谏议大夫、龙图阁直学士，权判吏部”
流内铨，出知滑州，进给事中，徙天雄军。坐罢懦，降知
随州，徙同州，勾当三班院，进枢密直学士，历知陕、郑
州、河中、河南府。复判流内铨，出知扬州，未行，卒。棐为
政恺悌，不为表，暴死之日，家无馀赀。